CELEX: 31997D0010
Language: ro
Date: 1996-12-12 00:00:00
Title: Decizia Comisiei din 12 decembrie 1996 de modificare a Deciziei 79/542/CEE a Consiliului și a Deciziilor 92/160/CEE, 92/260/CEE și 93/197/CEE ale Comisiei privind admiterea temporară și importurile în Comunitate de cai înregistrați din Africa de Sud (Text cu relevanță pentru SEE)

03/Volumul 20
            
            
               RO
            
            
               Jurnalul Ofícial al Uniunii Europene
            
            
               139
            
         31997D0010
   
               L 003/9
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 12 decembrie 1996
   de modificare a deciziei 79/542/CEE a Consiliului și a Deciziilor 92/160/CEE, 92/260/CEE și 93/197/CEE ale Comisiei privind admiterea temporară și importurile în Comunitate de cai înregistrați din Africa de Sud
   (Text cu relevanță pentru SEE)
   (97/10/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (1) din țări terțe, astfel cum a fost modificată ultima dată prin Actul de aderare a Austriei, Finlandei și Suediei, în special articolul 12 alineatul (2), articolul 13 alineatul (2) și articolele 14, 15, 16 și 19 litera (i),
   întrucât Africa de Sud este inclusă în partea I a anexei la Decizia 79/542/CEE (2) a Consiliului privind întocmirea listei țărilor terțe din care statele membre autorizează importurile de bovine, porcine, ecvidee, ovine și caprine, carne proaspătă și produse din carne, astfel cum a fost modificată ultima dată prin Decizia 95/624/CE (3) a Comisiei; întrucât, cu toate acestea, importul de ecvidee din Africa de Sud este în prezent suspendat;
   întrucât Decizia 92/160/CEE (4) a Comisiei, astfel cum a fost modificată ultima dată prin Decizia 95/536/CE (5), instituie regionalizarea anumitor țări terțe în ceea ce privește importul de ecvidee;
   întrucât Decizia 92/260/CEE (6) a Comisiei, astfel cum a fost modificată ultima dată prin Decizia 92/279/CEE (7), instituie condițiile de sănătate animală și certificarea veterinară pentru admiterea temporară a cailor înregistrați;
   întrucât Decizia 93/197/CEE (8) a Comisiei, astfel cum a fost modificată ultima dată prin Decizia 96/279/CE, stabilește condițiile de sănătate animală și certificarea veterinară la importul de ecvidee înregistrate și de ecvidee pentru reproducție și producție;
   întrucât, ca urmare a misiunii de inspecție veterinară efectuată de Comisie în Africa de Sud, s-a constatat că situația sănătății animale este ținută sub control în mod satisfăcător de servicii sanitar-veterinare bine structurate și organizate;
   întrucât pesta cabalină africană este endemică în anumite părți ale Africii de Sud; întrucât, cu toate acestea, Peninsula Cape este indemnă de pesta cabalină africană de peste cinci ani și nu s-au efectuat vaccinări sistematice împotriva pestei cabaline africane în ultimele 12 luni;
   întrucât a fost efectuată, cu rezultate satisfăcătoare, o monitorizare sero-epidemiologică inițială cu privire la pesta cabalină africană pentru toți caii și pentru un eșantion reprezentativ de alte ecvidee din zona indemnă de pestă cabalină africană propusă și pentru eșantioane aleatorii de cai din zona de supraveghere și protecție propusă din partea vestică a provinciei Cape pentru stabilirea statutului serologic al populației de ecvidee din acea zonă în raport cu anticorpii împotriva pestei cabaline africane și a virusului encefalozei la cai;
   întrucât durina este endemică în unele părți ale Africii de Sud; întrucât partea vestică a provinciei Cape este indemnă de durină de peste 6 luni; întrucât Africa de Sud este în mod oficial indemnă de morvă, encefalomielită ecvină de toate tipurile, anemie infecțioasă ecvină și stomatită veziculoasă de peste 6 luni;
   întrucât autoritățile sanitar-veterinare din Africa de Sud au garantat că vor notifica Comisiei și statelor membre în termen de 24 de ore, prin fax, telegramă sau telex, confirmarea oricărei boli infecțioase sau contagioase la ecvideele menționate în anexa A la Directiva 90/426/CEE a Consiliului, precum și orice modificări în politica de vaccinare și, în timp util, în politica importului de ecvidee;
   întrucât autoritățile sanitar-veterinare din Africa de Sud au oferit o serie de garanții în ceea ce privește caii înregistrați, destinați admiterii temporare sau importurilor permanente în Comunitate;
   întrucât condițiile de sănătate animală trebuie adoptate în conformitate cu situația sănătății animale din țara terță în cauză; întrucât, datorită unor cerințe necesare referitoare la controlul mișcărilor animalelor și la carantină pe teritoriul Africii de Sud, cazul de față se referă doar la admiterea temporară și la importurile de cai înregistrați;
   întrucât Deciziile 79/542/CEE, 92/160/CEE, 92/260/CEE și 93/197/CEE trebuie modificate în consecință;
   întrucât măsurile prevăzute de prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Regionalizarea Africii de Sud în ceea ce privește admiterea temporară și importurile în Comunitate de cai înregistrați se aplică cu condiția îndeplinirii garanțiilor suplimentare din anexa 1.
   Articolul 2
   În partea 1 a anexei la Decizia 79/542/CEE la rubrica „animale vii” sub „Observații speciale”, nota de subsol „(6)” cu privire la Africa de Sud se înlocuiește cu „(5)”.
   Articolul 3
   Anexa la Decizia 92/160/CEE se modifică după cum urmează:
   
               1.
            
            
               Se adaugă următoarele cuvinte:
               „Africa de Sud (3)
               zona metropolitană Cape Town delimitată după cum urmează:
               
                           limita de nord:
                        
                        
                           Blaauwberg Road (M14)
                        
                     
                           limita de est:
                        
                        
                           Koeberg Road (M14), Plaatekloof Road (M14), Highway N7, Highway N1 și Highway M5
                        
                     
                           limita de sud:
                        
                        
                           Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive până la Newlands Forestry Station și de-a lungul Echo Gorge din Table Mountain până la Camps Bay.
                        
                     
                           limita de vest:
                        
                        
                           linia de coastă de la Camps Bay până la Blaauwberg Road”.
                        
                     
         
               2.
            
            
               Se adaugă nota de subsol corespunzătoare:
               
                           „(3)
                        
                        
                           numai admiterea temporară și importurile permanente de cai înregistrați în Comunitate sunt autorizate.”
                        
                     
         Articolul 4
   Decizia 92/260/CEE se modifică după cum urmează:
   
               1.
            
            
               La anexa I se adaugă următoarele cuvinte:
               „Grupul F
               
               Africa de Sud (1)”.
            
         
               2.
            
            
               În anexa II se adaugă următoarele:
               
                           (a)
                        
                        
                           
                              F.   Certificat de sănătate pentru admiterea temporară a cailor înregistrați din țările terțe enumerate în grupul F.”
                           
                        
                     
                           (b)
                        
                        
                           Anexa II la prezenta decizie.
                        
                     
         Articolul 5
   Decizia 93/197/CEE se modifică după cum urmează:
   
               1.
            
            
               La anexa I se adaugă următoarele cuvinte:
               „Grupul F
               
               Africa de Sud (1)”.
            
         
               2.
            
            
               La anexa II se adaugă următoarele:
               
                           (a)
                        
                        
                           
                              F.   Certificat de sănătate pentru importul de ecvidee înregistrate și ecvidee pentru reproducție și producție din țările terțe enumerate în grupul F.”
                           
                        
                     
                           (b)
                        
                        
                           Anexa III la prezenta decizie.
                        
                     
         Articolul 6
   Prezenta decizie se adresează statelor membre.
   
      Adoptată la Bruxelles, 12 decembrie 1996.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 224, 18.8.1990, p. 42.
   
      (2)  JO L 146, 14.6.1979, p. 15.
   
      (3)  JO L 279, 31.10.1996, p. 33.
   
      (4)  JO L 71, 18.3.1992, p. 27.
   
      (5)  JO L 304, 16.12.1995, p. 49.
   
      (6)  JO L 130, 15.5.1992, p. 67.
   
      (7)  JO L 107, 30.4.1996, p. 1.
   
      (8)  JO L 86, 6.4.1993, p. 16.
   ANEXA I
   Garanții suplimentare care se aplică regionalizării Africii de Sud în ceea ce privește admiterea temporară și importurile în Comunitatea Europeană de cai înregistrați
   1.   Următoarele boli sunt notificabile în mod obligatoriu în Africa de Sud:
   Pesta cabalină africană (PCA), morva, durina, encefalomielita ecvină de toate tipurile, inclusiv encefalomielita ecvină venezueleană, anemia infecțioasă ecvină, stomatita veziculoasă, antraxul și rabia.
   Întreaga Western Cape Province este declarată „zonă de control pentru pesta cabalină africană”, în conformitate cu prevederile Legii privind bolile la animale. În ceea ce privește regionalizarea pentru pesta cabalină africană, teritoriul Western Cape Province este împărțit în zona indemnă de pesta cabalină africană, zona de supraveghere și zona de protecție.
   În Western Cape Province, pesta cabalină africană este o „boală controlată”, în conformitate cu prevederile Legii privind bolile la animale.
   Regionalizarea:
   2.1.   Zona indemnă de pestă cabalină africană:
   Zona metropolitană Cape Town este zonă indemnă de pesta cabalină africană și este delimitată după cum urmează:
   
               
                           —
                        
                        
                           limita de nord:
                        
                     
            
               Blaauwberg Road (M14)
            
         
               
                           —
                        
                        
                           limita de est:
                        
                     
            
               Koeberg Road (M14), Plaatekloof Road (M14), Highway N7, Highway N1 și Highway M5
            
         
               
                           —
                        
                        
                           limita de sud:
                        
                     
            
               Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive până la Newlands Forestry Station și de-a lungul Echo Gorge of Table Mountain până la Camps Bay
            
         
               
                           —
                        
                        
                           limita de vest:
                        
                     
            
               linia de coastă de la Camps Bay până la Blaauwberg Road.
            
         2.2.   Zona de supraveghere pentru pesta cabalină africană:
   Zona indemnă de pesta cabalină africană este înconjurată de o zonă de supraveghere de cel puțin 50 km lățime, care cuprinde districtele magistrale Cape Town, Vredenburg, Hopefield, Mooreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchell's Plain și Strand și este delimitată de Berg Rivier la nord, Hottentots Holland Mountains la est și de coastă la sud și la vest.
   2.3.   Zona de protecție față de pesta cabalină africană:
   Zona de supraveghere este înconjurată de o zonă de protecție de cel puțin 100 km lățime, care cuprinde districtele magistrale Vanrynsdorp, Vredendal, Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, Beaufort west și Murraysburg.
   2.4.   Zona infectată cu pesta cabalină africană:
   Teritoriul Republicii Africa de Sud aflat în afara Western Cape Province.
   Vaccinarea:
   3.1.   Nu sunt permise vaccinări sistematice împotriva pestei cabaline africane în zona indemnă de boală și în zona de supraveghere.
   Cu toate acestea, prin derogare, Directorul pentru Sănătate Animală din cadrul Ministerului Agriculturii din Africa de Sud poate permite vaccinarea cu un vaccin PCA polivalent înregistrat, utilizat conform indicațiilor producătorului vaccinului, exclusiv de către un medic veterinar, a cailor care vor părăsi zona indemnă sau zona de supraveghere dincolo de perimetrul zonei de supraveghere, cu dispoziția ca aceștia să nu poată părăsi exploatația până la plecarea către o destinație din afara zonei indemne și a zonei de supraveghere.
   3.2.   În cazul în care vaccinarea cailor înregistrați împotriva PCA se efectuează într-o zonă din afara zonei indemne și a zonei de supraveghere, aceasta trebuie efectuată de către un medic veterinar prin folosirea unui vaccin PCA polivalent înregistrat, utilizat conform indicațiilor producătorului vaccinului iar vaccinarea trebuie menționată în pașaport.
   Înregistrarea exploatațiilor și identificarea ecvideelor:
   4.1.   În zona indemnă, toate exploatațiile (exploatații în înțelesul articolului 2 litera (a) din Directiva 90/426/CEE) sunt identificate, înregistrate și supravegheate de către medicul veterinar oficial din acea zonă.
   4.2.   Se identifică toate ecvideele rezidente în zona indemnă și se ține evidența acestora, care cuprinde informații despre deplasări, antecedentele privind starea de sănătate și vaccinările animalului.
   Controlul mișcărilor
   5.1.   Se interzice orice mișcare a ecvideelor din zona infectată în zona de protecție, în zona de supraveghere și în zona indemnă și orice mișcare a ecvideelor din zona de protecție în zona de supraveghere și zona indemnă, precum și orice mișcare a ecvideelor din zona de supraveghere în zona indemnă.
   Cu toate acestea, prin derogare de la interdicțiile prevăzute la punctul 5.1, alte ecvidee, în afară de caii înregistrați, pot fi admise din zona infectată în zona de protecție, zona de supraveghere și zona indemnă și din zona de protecție în zona de supraveghere și în zona indemnă și din zona de supraveghere în zona indemnă exclusiv în baza condițiilor de la articolul 5 alineatul (3) din Directiva 90/426/CEE.
   5.2.1.   Lunile iunie, iulie și august reprezintă perioada de siguranță în ceea ce privește insectele vectori, conform cerințelor de la articolul 5 alineatul (3) litera (a) din Directiva 90/426/CEE.
   5.2.2.   Ecvideele sunt eliberate din carantină după ce sunt identificate în mod corespunzător.
   5.2.3.   În completarea dispozițiilor de la punctul 5.2, ecvideele pentru sacrificare nu intră în zona indemnă și intră în zona de supraveghere sub control sanitar-veterinar oficial numai în scopul sacrificării imediate în abatoarele desemnate.
   Cu toate acestea, prin derogare de la dispozițiile de la punctul 5.1, mișcările cailor înregistrați din zona infectată în zona de protecție pot fi permise doar în condițiile următoare:
   5.3.1.   Calul trebuie identificat pe baza unui pașaport iar detaliile privind vaccinările trebuie trecute în acest pașaport.
   5.3.2.   Mișcarea calului trebuie pre-notificată de către medicul veterinar oficial emitent medicului veterinar oficial responsabil din districtul de destinație.
   5.3.3.   Calul trebuie să fie însoțit de un certificat care face parte din pașaport și care este emis de către un medic veterinar oficial (medic veterinar oficial în înțelesul articolului 2 litera (h) din Directiva 90/426/CEE) la locul de origine.
   5.3.4.   Certificatul trebuie să menționeze că animalul:
   
               —
            
            
               a fost examinat clinic cu 48 de ore înainte de expediere și nu a prezentat semne clinice de boală;
            
         
               —
            
            
               nu a intrat în contact, în ultimele 15 zile, cu alte ecvidee care sufereau de boli infecțioase sau contagioase (în măsura în care acest lucru se poate verifica);
            
         
               —
            
            
               nu provine dintr-o zonă unde sunt în vigoare restricții veterinare privitoare la bolile transmisibile la ecvidee și nu provine dintr-o exploatație care face obiectul unor restricții veterinare;
            
         
               —
            
            
               nu provine dintr-o exploatație în care a fost semnalat un caz de pestă cabalină africană în ultimele 60 de zile;
            
         
               —
            
            
               a fost vaccinat împotriva pestei cabaline africane de către un medic veterinar care a folosit un vaccin împotriva pestei cabaline africane polivalent înregistrat, utilizat conform indicațiilor producătorului vaccinului, cu cel puțin 60 de zile și cu cel mult 24 de luni înainte de intrarea în zona de protecție.
            
         Cu toate acestea, prin derogare de la dispozițiile de la punctul 5.1, mișcarea cailor înregistrați din zona infectată sau zona de protecție în zona de supraveghere este permisă în următoarele condiții:
   5.4.1.   Calul trebuie să fie identificat printr-un pașaport, iar pașaportul trebuie să conțină detalii cu privire la vaccinări.
   5.4.2.   Mișcarea calului trebuie să fie pre-notificată de către medicul veterinar oficial emitent medicului veterinar oficial responsabil din districtul de destinație.
   5.4.3.   Calul trebuie să fie însoțit de un certificat care face parte din pașaport și care este emis de către un medic veterinar oficial (medic veterinar oficial în înțelesul articolului 2 litera (h) din Directiva 90/426/CEE) la locul de origine.
   5.4.4.   Certificatul trebuie să menționeze că animalul:
   
               —
            
            
               a fost examinat clinic cu 48 de ore înainte de expediere și nu a prezentat semne clinice de boală;
            
         
               —
            
            
               nu a intrat în contact, în ultimele 15 zile, cu alte ecvidee care sufereau de boli infecțioase sau contagioase (în măsura în care acest lucru se poate verifica);
            
         
               —
            
            
               nu provine dintr-o zonă unde sunt în vigoare restricții veterinare privitoare la bolile transmisibile la ecvidee și nu provine dintr-o exploatație care face obiectul unor restricții veterinare;
            
         
               —
            
            
               nu provine dintr-o exploatație în care a fost semnalat un caz de pestă cabalină africană în ultimele 60 de zile;
            
         
               —
            
            
               a fost vaccinat împotriva pestei cabaline africane de către un medic veterinar care a folosit un vaccin împotriva pestei cabaline africane polivalent înregistrat, utilizat conform indicațiilor producătorului vaccinului, cu cel puțin 60 de zile și cu cel mult 24 de luni înainte de intrarea în zona de supraveghere.
            
         Cu toate acestea, prin derogare de la dispozițiile de la punctul 5.1, mișcarea cailor înregistrați în zona indemnă de boală este permisă în următoarele condiții:
   Caii înregistrați pot fi mișcați din zona infectată sau din zona de protecție sau din zona de supraveghere în zona indemnă în următoarele condiții:
   5.5.1.1.   Calul trebuie să fie identificat printr-un pașaport, iar pașaportul trebuie să conțină detaliile cu privire la vaccinări.
   5.5.1.2.   Mișcarea calului trebuie să fie pre-notificată de către medicul veterinar oficial emitent medicului veterinar oficial responsabil din districtul de destinație.
   5.5.1.3.   Calul trebuie să fie însoțit de un certificat care face parte din pașaport și care este emis de către un medic veterinar oficial (medic veterinar oficial în înțelesul articolului 2 litera (h) din Directiva 90/426/CEE), la locul de origine.
   5.5.1.4.   Certificatul trebuie să menționeze că animalul:
   
               —
            
            
               a fost examinat clinic cu 48 de ore înainte de expediere și nu a prezentat semne clinice de boală;
            
         
               —
            
            
               nu a intrat în contact, în ultimele 15 zile, cu alte ecvidee care sufereau de boli infecțioase sau contagioase (în măsura în care acest lucru se poate verifica);
            
         
               —
            
            
               nu provine dintr-o zonă unde sunt în vigoare restricții veterinare privitoare la bolile transmisibile la ecvidee și nu provine dintr-o exploatație care face obiectul unor restricții veterinare;
            
         
               —
            
            
               nu provine dintr-o exploatație în care a fost semnalat un caz de pestă cabalină africană în ultimele 60 de zile;
            
         
               —
            
            
               în cazul în care calul provine dintr-o zonă aflată în afara zonei de supraveghere, a fost vaccinat împotriva pestei cabaline africane de către un medic veterinar care a folosit un vaccin împotriva pestei cabaline africane polivalent înregistrat, utilizat conform indicațiilor producătorului vaccinului, cu cel puțin 60 de zile și cu cel mult 24 de luni înainte de intrarea în zona indemnă de boală.
            
         Cu toate acestea, prin derogare de la dispozițiile de la punctul 5.5.1, autoritățile sanitar-veterinare competente pot să autorizeze admiterea temporară în zona indemnă a unui cal înregistrat dintr-o exploatație desemnată în zona de supraveghere în următoarele condiții:
   5.5.2.1.   Calul este însoțit de un pașaport. Detaliile referitoare la vaccinări trebuie trecute în pașaport.
   5.5.2.2.   Calul trebuie să fie marcat în așa fel încât să poată fi ușor de identificat și, prin aceasta, să se facă o corelare între animal și pașaport.
   5.5.2.3.   Pașaportul conține autorizația. Autorizația va fi retrasă în cazul în care condițiile pe baza cărora a fost emisă nu mai sunt îndeplinite.
   5.5.2.4.   Calul nu se întoarce dintr-o zonă în care sunt în vigoare restricții sanitar-veterinare referitoare la bolile transmisibile la ecvidee și nici dintr-o exploatație care face obiectul unor restricții sanitar-veterinare.
   5.5.2.5.   Exploatația desemnată din zona de supraveghere este inclusă într-un program de monitorizare echivalent cu cel derulat în zona indemnă.
   5.5.2.6.   Calul este admis din momentul în care au trecut două ore de la răsăritul soarelui până în momentul în care mai sunt două ore până la apusul soarelui în aceeași zi.
   5.5.2.7.   Calul este ținut separat de ecvideele care nu au același statut de sănătate.
   Cu toate acestea, prin derogare de la dispozițiile de la punctul 5.5.1, autoritățile sanitar-veterinare competente pot autoriza reintrarea unui cal înregistrat într-o exploatație din zona indemnă care se întoarce după o mișcare temporară dintr-o exploatație desemnată din zona de supraveghere în următoarele condiții:
   5.5.3.1.   Calul este însoțit de un pașaport. Detaliile privind vaccinările trebuie trecute în pașaport.
   5.5.3.2.   Pașaportul conține autorizația. Autorizația va fi retrasă în cazul în care condițiile pe baza cărora a fost emisă nu mai sunt îndeplinite.
   5.5.3.3.   Calul nu se întoarce dintr-o zonă în care sunt în vigoare restricții sanitar-veterinare referitoare la bolile transmisibile la ecvidee și nici dintr-o exploatație aflată sub restricții sanitar-veterinare.
   5.5.3.4.   Exploatația desemnată din zona de supraveghere este inclusă într-un program de monitorizare echivalent cu cel derulat în zona indemnă.
   5.5.3.5.   Calul este admis din momentul în care au trecut două ore de la răsăritul soarelui până în momentul în care mai sunt două ore până la apusul soarelui în aceeași zi.
   5.5.3.6.   Calul este ținut separat de ecvideele care nu au același statut de sănătate.
   Monitorizarea
   6.1.   Se efectuează monitorizarea permanentă în zona indemnă de boală și în zona de supraveghere înconjurătoare.
   6.2.   Se efectuează o monitorizare sero-epidemiologică lunară pentru pesta cabalină africană la cel puțin 60 de cai santinelă identificați nevaccinați, răspândiți în întreaga zonă indemnă și zonă de supraveghere, pentru a se confirma absența pestei cabaline africane în indemnă și în zona de supraveghere. Rezultatele testelor se comunică Comisiei în fiecare lună.
   6.3.   Toate cazurile de mortalitate ecvină din zona indemnă despre care se bănuiește că au fost provocate de o boală infecțioasă și toate cazurile de mortalitate la cai santinelă identificați se examinează prin necropsie oficială iar rezultatele, confirmate prin proceduri de diagnostic acceptabile, sunt comunicate Comisiei.
   Cerințe privind șederea
   7.1.   Caii înregistrați destinați importului permanent în Comunitatea Europeană trebuie să fi stat în zona indemnă timp de trei luni sau de la naștere în cazul în care au vârsta mai mică de trei luni sau din momentul intrării în cazul în care au fost importați direct din Comunitatea Europeană în cursul ultimelor trei luni.
   7.2.   Caii înregistrați destinați accesului temporar în Comunitatea Europeană trebuie să stea, timp de 60 de zile înainte de exportul către Comunitatea Europeană, în exploatații aflate sub control sanitar-veterinar:
   
               —
            
            
               în zona indemnă de boală
            
         sau
   
               —
            
            
               într-un stat membru al Comunității Europene, în cazul în care sunt importați în zona indemnă a Africii de Sud direct dintr-un stat membru al Comunității Europene
            
         sau
   
               —
            
            
               pe teritoriul sau o parte a teritoriului unei țări terțe aprobate de Comunitatea Europeană pentru admitere temporară sau import permanent de cai înregistrați, în conformitate cu Directiva 90/426/CEE în cazul în care au fost importați în zona indemnă din Africa de Sud direct și în condiții cel puțin la fel de stricte ca și condițiile prevăzute pentru admiterea temporară sau importul permanent de cai înregistrați din țara terță în cauză direct în statele membre ale Comunității Europene.
            
         Cerințe privind carantina
   8.1.   Caii înregistrați destinați importului sau admiterii temporare în Comunitate trebuie să fi fost supuși unei izolări în timpul celor 40 de zile precedente exportului, într-o unitate de carantină aprobată oficial și protejată împotriva vectorilor. Această perioadă reprezintă o parte obligatorie a perioadei solicitate de ședere în zona indemnă.
   8.2.   În perioada de izolare, calul trebuie închis într-un grajd protejat împotriva vectorilor, cu cel puțin două ore înainte de apusul soarelui și până la două ore după răsăritul soarelui în ziua următoare. În cazul în care animalul are nevoie de exercițiu fizic, acesta se desfășoară în perimetrul delimitat din zona de carantină, sub supraveghere veterinară oficială, după aplicarea unor insectifuge eficiente înainte de ieșirea din grajd și în strictă izolare față de ecvideele care nu sunt pregătite pentru export, în condiții cel puțin la fel de stricte ca cele prevăzute pentru admiterea temporară sau importul în Comunitatea Europeană.
   8.3.   Până în prezent, numai unitatea de carantină de la Montagu Gardens și Kenilworth Racecourse au fost identificate ca unități de carantină în zona metropolitană indemnă de boală Cape Town. Autoritățile sanitar-veterinare și-au luat angajamentul de a adresa o notificare Comisiei și statelor membre cu privire la aprobarea unor unități de carantină suplimentare.
   Cerințe privind controalele
   9.1.   În perioada de izolare, controalele sanitar-veterinare pentru pesta cabalină africană, durina, encefaloza ecvină și oricare altă boală, menționată în certificatele de sănătate, se efectuează iar rezultatele sunt specificate în certificat.
   9.2.   Toate controalele sanitar-veterinare se efectuează în laboratoare acreditate.
   10.   Certificatul de sănătate se emite și se semnează de către medicul veterinar oficial al unității de carantină.
   11.   Transportul cailor de la unitatea de carantină la aeronavă se efectuează în condiții de protecție împotriva vectorilor. Caii înregistrați se transportă cu avionul direct în Comunitatea Europeană.
   ANEXA II
   
      
         
      
         
      
         
      
         
      
         
   
   ANEXA III